 Gọvanọ Okorocha kwuru na atụmatu a ga-eri ihe ruru nde dọla 500. Ọ gbakwụnyere na gọọmenti ya ga-etinye otu nde dọla maka ịmalite atụmatụ a.  Gọọmenti Steeti Imo chọrọ ime ka Uguta Lake bụrụ ọka ibe nogige ebe njem nlegharị anya nAfrịka gburu gburu. Maka nke a, gọọmenti Imo na otu na-ahụ maka imepute ihe ejije, nke a kpọrọ Actors Guild of Nigeria AGN, ebinyego aka nakwukwọ maka ime Uguta Lake ebe a ga nemepute ihe ejije. Aka na-achị Imo, bụ Rochas Okorocha, gwara ndị nta akụkọ maka atụmatụ a mgbe ya na ndị a ma ama nimepute ihe ejije na Nollywood gara njem nchọpụta nogige Oguta Lake.Rochas Okorocha kwuru na gọọmenti ya ga-ebuga ngalaba na-ahụ maka omenaala na njem nlegharị anya, bụ State Ministry of Culture and Tourism, nUguta Lake. Gọọmenti ga-ewu ụlọ ọgbara ọhụrụ ole nole ya na akarangwa ndị e ji emepute ihe ejije nUguta Lake. Nke a ga-enye aka ime ka atụmatụ a biri ọkụ noge na-adịghị anya. 